stanford-oval/wikipedia huggingface dataset:
Tomáš Enge
Ura

Enge aloitti kilpa-ajan uransa kartingissa, josta hän siirtyi vuonna 1992 Tšekin Ford Fiesta Cup'iin. Vuonna 1995 hän vaihtoi Saksan Formula 3 ja Formula Ford -sarjoihin. Isompiin kilpasarjoihin hän sai tuntumaa vuonna 1998, kun hän alkoi ajaa International Formula 3000 -sarjassa ja keräsi vuosien 1998-2002 sekä 2004 aikana kuusi voittoa. Hän oli sarjassa kolmas vuosina 2001-02 huolimatta siitä, ettei ajanut viimeistä kilpailua vuonna 2001 F1-pestin takia. Hän osallistui kolmeen F1-kilpailuun kaudella 2001 tuuraten onnettomuudessa loukkaantunutta Luciano Burtia Prostilla. Hän parhaaksi tulokseksi jäi kahdestoista sija debyyttikilpailusta Italian GP:stä. Enge on Tšekin ensimmäinen ja toistaiseksi ainoa F1-kuljettaja. Kaudeksi 2003 häntä ei hyväksytty positiivisen marihuanatestin takia, joka tuli ilmi Formula 3000:sten kauden aikana. Hän voitti Le Mansin 24 tunnin ajon GTS-luokan yhdessä Jamie Daviesin ja Peter Koxin kanssa Ferrarin autolla vuonna 2003. Vuonna 2004 hän palasi varsinaisesti radalle Indy Racing Leagueen. Samasta vuodesta lähtien Enge on ajanut erilaisissa kilpa-autosarjoissa, kuten A1 Grand Prix -sarjassa Tšekin tallissa, American Le Mans Seriesissa sekä erilaisissa GT-sarjoissa. Hän voitti Le Mans Series -sarjan mestaruuden LMP1-luokassa vuonna 2009.
Formula 1 -tulokset

| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | Prost Grand Prix | Prost AP04 | Acer V10 | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | BEL | ITA 12 | USA 14 | JPN Kesk. | 24. | 0 |
Songbird (tietokoneohjelma)

| Songbird |
| --- | --- |

 Songbirdin kuvakaappaus
Kehittäjä:  Pioneers of the Inevitable (POTI Inc.)
Kehityshistoria
Vakaa versio:  2.2.0 / 2. helmikuuta 2013
Kehitystilanne:  tuki lopetettu, kehitys jatkuu nimellä Nightingale
Tiedot
Ohjelmistotyyppi:  Mediasoitin
Alusta:  Käyttöjärjestelmä: OS X, Windows Laitearkkitehtuuri: x86, x86-64, PowerPC
Lisenssi:  GPLv2
Aiheesta muualla
Songbirdin kotisivu
Songbird on avoin, GPLv2-lisensoitu mediasoitin, joka on saatavilla OS X:lle ja  Windowsille.
Songbird-projektin perusti Rob Lord, ja siitä vastaa Pioneers of the Inevitable -ryhmä. Songbird perustuu XULRunneriin, Mozilla-projektista tuttuun ajonaikaiseen kirjastoon, jonka lisäksi se käyttää GStreameria.
Tavanomaisista mediasoittimista poiketen Songbirdin käyttöliittymään on integroitu  WWW-selain, jossa voi käyttää kirjanmerkkejä ja välilehtiä. Lisäksi käyttöliittymä on lokalisoitavissa yli 25:lle kielelle. Ohjelman ulkoasu on käyttäjän muokattavissa verkosta ladattavilla teemoilla, ja toiminnallisuutta voi muunnella liitännäisillä. Songbird tukee Applen iPodia, mutta iPhonen tai Microsoftin Zunen tuki on vasta kehitteillä.
Aiheesta muualla

Nightingale (Songbirdin seuraaja)
The Grand Partition and the Abrogation of Idolatry

| The Grand Partition and the Abrogation of Idolatry Success Will Write Apocalypse Across the Sky |
| --- | --- | --- |

Studioalbumin tiedot
 Julkaistu: 3. huhtikuuta 2009 (USA) 5. toukokuuta 2009 (Eurooppa)
 Tyylilaji: grindcore death metal
 Kesto: 32.40
 Levy-yhtiö: Nuclear Blast
Success Will Write Apocalypse Across the Skyn muut julkaisut
| Subhuman Empire (EP) 2007 | The Grand Partition and the Abrogation of Idolatry 2009 |   |
The Grand Partition and the Abrogation of Idolatry on yhdysvaltalaisen grindcore-yhtye Success Will Write Apocalypse Across the Skyn ensimmäinen täyspitkä albumi. Se julkaistiin Yhdysvalloissa 4. huhtikuuta 2009 ja muualla 5. toukokuuta 2009 Nuclear Blast -levy-yhtiön kautta.
Albumin rummut soitti Mike Heller Malignacy-yhtyeestä.
Kappaleet

10,000 Sermons, One Solution – 2.29
The Realization That Mankind Is Viral in Its Nature – 1.40
Cattle – 2.17
Agenda – 2.42
Pity the Living, Envy the Dead – 0.52
Despot – 3.11
A Path – 2.11
Automated Oration and the Abolition of Silence – 2.53
One Must Imagine Sisyphus Happy – 3.18
Colossus – 1.33
Retrograde and the Anointed – 2.38
Of Worms, Jesus Christ, and Jackson County Missouri – 3.15
The Tamagotchi Gesture – 3.41
Kokoonpano

John Collett – laulu
Ian Sturgill – kitara, laulu
Aaron Haines – kitara
Matt Simpson – bassokitara
Mike Heller – rummut
Jen Muse – samplet
Arvostelut

Allmusic:
Aiheesta muualla

The Grand Partition and the Abrogation of Idolatry Discogsissa. (englanniksi)
Albumi The Grand Partition and the Abrogation of Idolatry Encyclopaedia Metallum -sivustolla (englanniksi)
Tim Pocock

| Tim Pocock |
| --- | --- |
 Tim Pocock vuonna 2012.
Henkilötiedot
Syntynyt: 24. lokakuuta 1985 (ikä 38)  Sydney
Aiheesta muualla
IMDb 
Tim Pocock (s. 24. lokakuuta 1985) on australialainen näyttelijä ja oopperalaulaja. Hän innostui näyttelemisestä itkettyään oopperalavalla ja ymmärrettyään tuolloin, etteivät hänen kasvonpiirteensä erotu kaukaa katsomosta toisin kuin kameran edessä. Toistaiseksi Pocockin ainoa elokuvarooli on ollut elokuvassa X-Men Origins: Wolverine, jossa hän näytteli nuorta Scott Summersia. Vuosina 2010–2012 hän esiintyi australialaisessa nuortensarjassa Tanssiakatemia.
Filmografia

X-Men Origins: Wolverine (2009)
Lemon Tree Passage (2014)
Sarjat

Tanssiakatemia (2010–2012)
Camp (2013)
Aiheesta muualla

Tim Pocock Internet Movie Databasessa. (englanniksi)
Sippola (täsmennyssivu)

Sippola tarkoittaa seuraavia:
Sippola, entinen Suomen kunta
Sippola, entisen Sippolan kunnan kirkonkylä
Sippola, Kouvolan kaupunginosa ja tilastoalue, johon kuuluu Sippolan kirkonkylä lähialueineen
Sippolan kartano, entinen rälssisäteri Sippolassa
Sukunimi

Ahto Sippola (1885–1941), suomalainen rakennusmestari ja itsenäisyysaktivisti
Edvin Sippola (1893–1939), suomalainen jääkärikapteeni
Eeva Sippola (s. 1978), suomalainen kielitieteilijä ja professori
Helmi Sippola (1915–2001), suomalainen korkeushyppääjä
Jani Sippola (s. 1990), suomalainen lentopalloilija
Jorma Sippola (1951–2022), suomalainen kestävyysjuoksija
Kullervo Sippola (1914–1944), Mannerheim-ristin ritari
Laura Sippola (s. 1974), suomalainen pianisti
Maininki Sippola-Wilska (1917–2008), suomalainen laulaja
Matti Sippola (1848–1908), Suomen ensimmäisen nuorisoseuran ja ensimmäisen rekisteröidyn työväenyhdistyksen perustaja
Miira Sippola (s. 1973), suomalainen ohjaaja, käsikirjoittaja, runoilija ja lausuja
Oskar Sippola (1896–1970), suomalainen jääkärieversti
Oskari Sippola (1874–1920), suomalainen punaupseeri ja Helsingin punakaartin sihteeri
Sakari Sippola (1925–2018), KHO:n hallintoneuvos
Satu Sippola-Nurminen (s. 1959), suomalainen ooppera- ja konserttilaulaja
Siro Aarne Sippola (1896–1919), suomalainen jääkärivänrikki
Urho Sippola (1899–1918 ), suomalainen jääkärivänrikki
Veikko Kalervo Sippola (1909–1987), suomalainen kommunistipoliitikko
Veikko Sippola (1887–1955), sisällissodan aikana suojeluskuntapäällikkö
Vilkas Sippola (1889–1937), suomalainen jääkärikapteeni
Vilma Sippola (s. 1999), suomalainen näyttelijä
Visa Sippola (s. 1993), suomalainen pianisti ja lääketieteellisen teknologian kehittäjä
William Sippola (1874–1938), suomalainen kansakoulunopettaja ja kirjapainon ja koulutarvikeosaston johtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sippola”, voi hakea sivunnimihaulla, laajalla sivunnimihaulla tai tekstihaulla.
Sonnentanz

| ”Sonnentanz” Klangkarussell |
| --- | --- | --- |

Singlen tiedot
 Albumilta: Netzwerk
 Äänitetty : 2012/13
 Julkaistu: 15. elokuuta 2013
 Formaatti: Digitaalinen lataus
 Tekijä(t): Tobias Rieser, Adrian Held
 Tuottaja(t): Tobias Rieser, Adrian Held
 Tyylilaji: Nu-jazz, deep house
 Kesto: 06.02 (solo) 03.40 (ft. Will Heard)
 Levy-yhtiö: Vertigo Records, Capitol Records, Universal Music
Klankarussellin muut singlet
|   | ”Sonnentanz” 2013 | ”Netzwerk (Falls Like Rain)” 2014 |
Sonnentanz on itävaltalaisen dance- ja elektronista musiikkia soittavan duon, Klangkarussellin debyyttisingle. Sen julkaisi Soundcloud digitaalisesti jo syksyllä 2011. Kun kappale tuli hitti ja se sijoittui latauslistoille, se julkaistiin CD:nä saksankielisissä valtioissa 14. syyskuuta 2012. Britanniassa sekä monissa muissa valtioissa se julkaistiin 15. elokuuta 2013. Kappaleen sanoitti ja tuotti Tobias Rieser sekä Adrian Held. Kappale on päässyt kymmenen parhaan joukkoon kuudessa valtiossa (Itävalta, Belgia, Saksa, Alankomaat, Sveitsi ja Iso-Britannia). Kappaleen toinen versio, Sonnentanz (Sun Don't Shine) sisältää myös Will Heardin esittämiä vokaaleja.
Kappaleen versiolle "Sonnentanz (Sun Don't Shine)" on tehty myös musiikkivideo, joka julkaistiin ensin videopalvelu YouTubessa 15. heinäkuuta 2013.
Käännös suomeksi
Soodla jõgi

| Soodla jõgi |
| --- | --- |

Maanosa:  Eurooppa
Maat:  Viro
Maakunnat:  Harjumaa, Järvamaa ja Länsi-Virumaa
Kunnat:  Tapa, Ambla, Kuusalu ja Anija
Vesistöalue ja valuma-alueen tietoja
Päävesistöalue:  Jägala jõen vesistö
Valuma-alue:  Soodla jõen valuma-alue
Pinta-ala:  221,5 km²  
Yhtyy:  Jägala jõgi
Joen uoman kohteita
Alkulähde:  Reineveren kylä, Ambla, Järvamaa
 :  59°11′3″N, 25°55′48″E
Laskupaikka:  Jägala jõgi, Soodlan kylä, Anija, Harjumaa
 :  59°23′26″N, 25°19′52″E
Läpivirtausjärvet:  Soodlan tekojärvi, Raudoja veehoidla
Esteet:  rautatie, Soodlan tekojärvi
Sivu-uomat:  Põrki oja, Kuru oja, Sooküla kraav, Raudoja, Ruunoja ja Napi peakraav
Taajamat:  Jootme, Lehtse, Rabasaare ja Soodla
Mittaustietoja
Lähdekorkeus:  104 m mpy. 
Laskukorkeus:  36 m mpy. 
Korkeusero:  68 m
Pituus:  72,6 km  
Kaltevuus:  0,94 m/km
Muuta
Muualla:  Wikimedia Commons
Soodla jõgi (myös Suuga jõgi) on joki Viron pohjoisosissa Harjumaalla, Järvamaalla ja Länsi-Virumaalla. Se on Jägala jõen oikeanpuoleinen sivujoki, joka yhtyy pääuomansa Anijassa 19 kilometriä ennen joensuuta.
Joen vaikutusalue

Soodla jõen valuma-alueen pinta-ala on 15% pääuomansa Jägala jõen valuma-alueesta. Joki virtaa tiheästi asutun alueen läpi Järvamaalla Amblassa, Länsi-Virumaalla Tapassa ja Harjumaalla Anijassa, mutta harvaan asutulla alueella Järvamaalla Kuusalussa ja Anijassa.
Joen kulku

Joki saa alkunsa Pandiveren ylängön länsilaidassa Reineveren kylässä Amblassa Järvamaalla, mutta se ylittää heti kunnan rajan ja virtaa hetken Tapan kaupungissa Länsi-Virumaalla. Ennen sitä se kohtaa Põrki raba suon, jossa on laajat turvetuotantoalueet. Niiden kuivatusvesiä on johdettu Põrki ojan kautta jokeen. Niiden kuivattamiseksi on joelle tehty rinnakkaisoja, joka palaa takain jokeen ennen Tallinnan ja Narvan välisen rautatien alitusta.
Tästä alkaa Pandivereen rajautuva Kõrvemaan alue, jossa sijaitsevat ainakin Läste raba, Rebase raba, Keeveskisoo, Salu raba ja Salgusoo. Osalla näistä on myös turvetuotantoa ja niistä jäljelle jääneitä kaivuulammikoita. Kõrvemaata riittää Soodlan tekojärvelle asti ja joki meanderoi koko tämän matkan voimakkaasti. Soistuneessa maastossa on pääuomasta kuroutunut irti juoluoita, joista osa on vielä yhteydessä virtaavaan jokeen. Keeveskisoolla joella on jopa rinnakkaisia uomia, joiden välistä suota kutsutaan nimellä Soodla luht. Jotkin juoluat on oikastu kaivamalla niiden rinnalle suora uoma. Näiden, ja luontaisten saarien lisäksi, joen uoma on kasvanut pituutta 12 kilometriä. Pisimmän reitin kautta joen mitattu uoma on 85 kilometriä ja lyhimmän kautta 73 kilometriä pitkä. Sen jälkeen joki pujahtaa harjujakson harjanteiden Härgmägi ja Peenessaar välistä sekä kaartaa Jussi nõmm sen länsipuolelta Salu mäen pohjoispuolelle. Soodlan tekojärven länsipäästä alkaa taas asutettu alue. Koko matkan Rabasaaresta tekojärvelle joki on toiminut Kuusalun ja Anijan rajajokena ja tekojärvi on rajattu Anijan puolelle.
Soodlan tekojärvi on 7,5 kilometriä pitkä, minkä verran on myös jäänyt jokea tekojärven alle. Länsipäässä sijaitsee puoli kilometriä patovallia, jonka taakse tekojärvi on jäänyt. Padon alapuolella sijaitsee toinen tekojärvi Raudoja veehoidla, jonka kantatie 13 katkaisee. Eteläisestä vesialtaasta alkaa Raudoja–Aavoja kanali, joka lähtee kohti etelää ja laskee Aruoja veehoidlaan. Tekojärveen laskee Raudoja, joka on 10 kilometriä pitkä ja jonka valuma-alueen suuruus on 23 km². Joki pysyttelee loppumatkan Jägala jõgeen kantatie 13 pohjoispuolella ja siihen yhtyy kaksi pientä sivuojaa ennen yhtymistään pääuomaansa.
Vesistöjärjestelyt

Soodla jõgi on osa laajempaa Tallinnan vesihuoltojärjestelmää. Sen kautta virtaavaa vettä siirretään kanavien kautta länteen ylemmäksi Jägala jõgea ja siitä eteenpäin Pirita jõen kautta Tallinnaan Ülemistejärveen.
Luontoarvoja

Joki on lohen, purotaimenen, taimenen ja harjuksen luontaisen lisääntymisalue Jägalajoen yhtymiskohdasta Soodlan tekojärvelle asti. Purotaimenien istutuksia tai vaellusmahdollisuuksien mahdollistaminen on ollut puhetta. Joki on Kõrvemaan suoalueilla tasaista ja melottavissa. paikoin veteen kaatuneet puut haittaavat etenemistä, mutta muuten matkaa voi tehdä esteittä.
Joki Pohjois-Kõrvemaan luonnonsuojelualueella
Joki kevättulien aikaan Koonukõrven sillalla
Pohjois-Kõrvemaan luonnonsuojelualueella
Sippola (kirkonkylä)

Sippolan kirkko
Sippola on kylä Kouvolassa Anjalankosken suuralueella. Se on entisen Sippolan kunnan kirkonkylä. Sippolan kirkonkylä kuului Anjalankoskeen vuosina 1975–2008.
Sippolan kirkonkylässä sijaitsee vuonna 1879 valmistunut Sippolan kirkko, joka on C. J. von Heidekenin suunnittelema tiilikirkko, sekä Sippolan hovi, joka on Suomen suurin puukartano, jonka uusrenessanssityylinen päärakennus on vuodelta 1836. Sippolan kirkonkylän ympäristössä järjestettiin Jukolan viestin viestisuunnistuskilpailu Sippu-Jukola vuonna 2005.
Sippolan hovissa on toiminut vuodesta 1909 Sippolan koulukoti. Sen yhteydessä oleva Hovin koulu antaa opetusta koulukotiin sijoitetuille.
Aiheesta muualla

Sippola, (Arkistoitu – Internet Archive) Visit Kouvola
Kouvola
| --- | --- |
Kouvolan suuralue:   Kangas  Kaunisnurmi  Sarkola  Vahtero  Käpylä  Tornionmäki  Lehtomäki  Kankaro  Mielakka  Tykkimäki  Korjala 
Kuusankosken suuralue:   Mäyrämäki  Ruotsula  Rantakulma  Voikkaa  Mattila  Pilkanmaa  Tähtee  Mäkikylä  Naukio  Kuusaa  Kuusaanniemi  Keltti 
Anjalankosken suuralue:   Myllykoski  Inkeroinen  Sippola  Kaipiainen  Muhniemi 
Valkealan suuralue:   Niinistö  Valkealan kirkonkylä  Jokela  Kiehuva  Aitomäki  Utti  Selänpää  Tuohikotti  Vekaranjärvi 
Elimäen suuralue:   Koria  Vilppula  Elimäen kirkonkylä  Villikkala 
Jaalan suuralue:   Jaala  Karijärvi
Tomáš Fleischmann

| Tomáš Fleischmann |
| --- | --- |

Henkilötiedot
Syntynyt: 16. toukokuuta 1984 (ikä 40) Kopřivnice, Tšekkoslovakia
Kansalaisuus:   Tšekki
Jääkiekkoilija
Lempinimi:  Flash
Pelipaikka:  hyökkääjä
Maila:  vasen
Pituus:  185 cm
Paino:  87 kg
Sarja:  NHL
Pelinumero:  12
Pelaajaura
Pääsarjaura:  2004–2016
Seurat:  Washington Capitals Colorado Avalanche   Florida Panthers   Anaheim Ducks   Montreal Canadiens   Chicago Blackhawks
NHL-varaus:  63. varaus, 2002 Detroit Red Wings
Tomáš Fleischmann (s. 16. toukokuuta 1984 Kopřivnice, Tšekkoslovakia) on uransa lopettanut tšekkiläinen jääkiekkoilija.
Ura

Fleischmann on HC Vitkovicen kasvatti. Hän pelasi Tšekissä jääkiekkoa vuoteen 2002 asti. Kesällä 2002 Detroit Red Wings varasi hänet NHL:n varaustilaisuudessa vuorolla 63. Tämän jälkeen Fleischmann siirtyi pelaamaan juniorisarja WHL:n Moose Jaw Warriorsiin kahdeksi kaudeksi. Detroit myi helmikuussa 2004 Fleischmannin ja ensimmäisen kierroksen varausoikeutensa Washington Capitalsiin, josta se sai vaihdossa Robert Langin.
Kauden 2004–2005 Fleischmann pelasi AHL-liigan Portland Piratesissa. Ensimmäisen kerran Fleischmann pelasi NHL:ssä kaudella 2005–2006, tosin vain 14 ottelua. Samoin seuraavallakin kaudella hän pelasi suurimmaksi osaksi farmijoukkueessa, ja voitti Hersey Bearsissa AHL-liigan mestaruuden Calder Cupin. Kaudesta 2007–2008 lähtien Fleischmann kuului Washingtonin vakiokokoonpanoon.
Marraskuussa 2010, kesken kauden 2010–2011, Washington myi Fleischmannin Colorado Avalancheen ja sai vaihdossa Scott Hannanin. Fleischmann ehti pelata Coloradossa vain 22 runkosarjaottelua ennen kuin joutui tammikuussa 2011 jättämään kauden kesken terveydellisistä syistä, kehkoista löytyneiden veritulppien vuoksi. Heinäkuussa 2011, ennen kautta 2011–2012, hän siirtyi Florida Panthersiin nelivuotisella sopimuksella.
Fleischmann pelasi Floridassa vajaa neljä kautta. Viimeisellä sopimuskaudella 2014–2015 Florida kauppasi hänet Anaheim Ducksiin vaihdossa Dany Heatleyhin ja kolmannen kierroksen varausvuoroon.
Ura > Maajoukkueura

Fleischmann on edustanut Tšekin jääkiekkomaajoukkuetta alle 18-vuotiaiden MM-kisoissa 2002, nuorten MM-kisoissa 2003 ja 2004, MM-kisoissa 2008 ja 2013, sekä talviolympialaisissa 2010.
Sirenomelia

Sirenomeliasta kärsinyt vauvan ruumis Lyonin luonnonhistorian ja anatomian museossa.
Sirenomelia (tai merenneitosyndrooma) on erittäin harvinainen epämuodostuma, jossa lapsi syntyy jalat yhteen sulautuneina. Tilaan liittyvien kehityshäiriöiden takia se johtaa yleensä nopeasti vastasyntyneen kuolemaan. Yhdysjalkaisuuden lisäksi epämuodostuneilla lapsilla esiintyy usein munuaisten agenesiaa (puuttumista) ja monia muita vakavia elimellisiä vikoja. Sirenomeliaa pidettiin aiemmin kaudaalisen regressio-oireyhtymän vakavana muotona, mutta nykyisin niitä pidetään erillisinä häiriöinä.
Noin yhdellä syntyvällä lapsella 100 000:sta on sirenomelia.
Aiheesta muualla

TheFetus.net: Sirenomelia (englanniksi)
Sikiölle kasvoi merenneitopyrstö jalkojen sijaan - äiti päätyi aborttiin, iltalehti.fi 11.8.2016
Tjäreborg

| Oy Tjäreborg Ab |
| --- | --- |

Kotipaikka:  Helsinki
Toimiala:  matkailu
Tuotteet:  vapaa-ajan matkat, omatoimimatkat, matkapaketit, kaupunkimatkat, risteilyt, Formula 1 -matkat, jalkapallomatkat, lennot, hotellit, autonvuokraus, matkavakuutus
Liikevaihto:  132,6 miljoonaa euroa (2016)
Henkilöstö:  n. 47 (2017)
Emoyhtiö:  Nordic Leisure Travel Group
Kotisivu:  www.tjareborg.fi
Infobox OKVirheellinen NIMI-arvo: 
Oy Tjäreborg Ab on matkatoimisto, joka on toiminut Suomessa vuodesta 1966 lähtien. Sen omistaa Nordic Leisure Travel Group - valmismatkakonserni, joka on alallaan Pohjoismaiden suurin[lähde? ]. Tjäreborgin markkinaosuus Suomen valmismatkamarkkinoilla on 23,1 prosenttia.
Tjäreborgin edellinen omistaja Thomas Cook Group plc asetettiin konkurssiin 22. syyskuuta 2019. Tjäreborg ilmoitti kuitenkin heti seuraavana päivänä, että sen toiminta jatkuu Pohjoismaissa normaalisti emoyhtiön konkurssista huolimatta.
Norjalaisen sijoittajan Petter Stordalenin Strawberry Group ilmoitti lokakuussa 2019 yhdessä Altorin sekä TDR Capitalin kanssa ilmoittivat ostavansa Thomas Cook Nothern Europen toiminnot.
Historia

Tjaereborg Rejser AS perustettiin Tanskassa vuonna 1950. Suomeen Tjäreborg perustettiin vuonna 1966. Tjaereborgin perustaja pastori Eilif Krogager jäi eläkkeelle vuonna 1989, ja tuolloin Tjaereborg-konserni myytiin Spies-konsernille. Vuonna 1996 englantilainen pörssiyhtiö Airtours osti Spies-konsernin, ja näin Tjäreborgista tuli osa Scandinavian Leisure Group -nimistä valmismatkakonsernia ja sen lentoyhtiötä Airtoursia. Vuonna 2001 Airtours ja Scandinavian Leisure Group saivat uuden nimen: MyTravel. Spies-Matkat yhdistettiin Tjäreborgiin vuonna 2002. MyTravelin ja Thomas Cookin fuusion jälkeen Tjäreborgin omistajakonsernin nimi on 19.6.2007 lähtien Thomas Cook Group plc.
Liiketoiminta

Vuonna 2016 Tjäreborgin liikevaihto oli 132,6 miljoonaa euroa. Tjäreborgin matkustajamäärä on vuosittain noin 195 000 ja sen markkinaosuus Suomen valmismatkamarkkinoilla 21 prosenttia. Tjäreborg työllistää Suomessa noin 50 henkilöä ja sen lomakohteissa on noin 70 suomalaista opasta. Tjäreborg toimii yhteistyössä Travelifenselvennä kanssa, joka on eurooppalaisten matkanjärjestäjien perustama.
Liiketoiminta > Valmismatkat

Tjäreborgin matkoja voi varata netistä, puhelinmyynnistä tai myyntitoimistosta, joka sijaitsee Helsingissä. Tjäreborg järjestää tilauslennoilla tehtäviä matkoja Eurooppaan, Aasiaan, Afrikkaan ja Amerikkaan. Tjäreborg tarjoaa myös joustavia, räätälöityjä reittilennoilla tehtäviä matkapaketteja ympäri maailmaa. Tjäreborg myy kaupunkilomia yli 50 kohteeseen. Tjäreborg tarjoaa myös jalkapallomatkoja Englannin Valioliigan ja Espanjan La Ligan otteluihin sekä Formula 1 -matkoja. Tjäreborg myy myös Välimeren ja Karibian risteilypaketteja, joihin kuuluu lennot, hotelli ja risteily täysihoidolla. Tjäreborgilla on Disneyland Paris -huvipuiston myyntioikeudet Suomessa.[lähde? ]
Liiketoiminta > Hotellit

Sunwing Family Resorts -hotellit ja Ocean Beach Club by Sunwing -hotellit ovat Tjäreborgin omia perhehotelleja, ja niitä on suosituimmissa lomakohteissa, kuten Kanariansaarilla, Rodoksella, Kreetalla, Kyproksella, Turkissa, Mallorcalla ja Thaimaan Phuketissa. Sunprime Hotels on aikuisille suunnattu hotellikonsepti, ja ensimmäinen Sunprime Hotels -aikuishotelli avattiin marraskuussa 2007 Gran Canarialle, Playa del Inglesiin. Nyt Sunprime-aikuishotelleja on 14; yksi Gran Canarialla ja kaksi Teneriffalla, neljä Turkissa, yksi Rodoksella, yksi Kreetalla, yksi Kyproksella, kolme Mallorcalla ja yksi Thaimaassa Phuketin alueella.[lähde? ]
Yhteiskuntavastuu

Tjäreborgin omille Sunwing Family Resorts -hotelleille Teneriffalla, Gran Canarialla, Rhodoksella, Kreetalla, Mallorcalla, Kyproksella ja Turkissa on myönnetty EU-kukka osoituksena pitkälle viedystä ympäristötyöstä. Tjäreborg ja sen emokonserni Thomas Cook Northern Europe aloittivat yhteistyön ECPAT-järjestön (End Child Prostitution Child Pornography and Trafficking in Children for Sexual Purposes) kanssa vuonna 1999. Yhteistyön tarkoituksena on ollut luoda lapsiin kohdistuvan seksikaupan vastainen käytössäännöstö. Tjäreborg ja sen sisaryhtiöt ovat ottaneet ECPAT:n käytössäännökset osaksi toimintaansa.[lähde? ]
Aiheesta muualla

Tjäreborgin kotisivut
Tim Thornton

Tim Thornton vuonna 2019.
Timothy Martin "Tim" Thornton (s. 14. huhtikuuta 1957) on brittiläinen anglikaanisen kirkon pappi, joka toimi Sherbornen piispana vuosina 2001–2008 ja josta tämän jälkeen tuli Truron piispa.
Thornton opiskeli Devonport High School for Boysissa, Southamptonin yliopistossa ja King's College Londonissa. Hän sai pappisvihkimyksensä vuonna 1980. Hänellä on vaimo Siân ja kaksi lasta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tim Thornton
Tim Tramnitz

| Tim Tramnitz |
| --- | --- |
 Tramnitz FREC-sarjan kilpailussa 2022.
Henkilötiedot
Syntynyt: 16. marraskuuta 2004 (ikä 19) Hampuri, Saksa
Kansalaisuus:   saksalainen
Moottoriurheilija
Formula Regional European Championship
Esikoiskausi:  2022
Nykyinen talli:  R-ace GP
Aikaisemmat sarjat
2020–2021 2020–2021:  Saksan Formula 4 Italian Formula 4
Tim Tramnitz (s. 16. marraskuuta 2004 Hampuri) on saksalainen moottoriurheilija.
Tramnitz aloitti moottoriurheilun vuonna 2011. Kartingissa Tramnitz kilpaili vuosina 2014–2015 Rotax Max Challengen Mini Max -sarjassa, ollen vuonna 2015 sarjan toinen. Tämän jälkeen hän kilpaili eri kartingsarjoissa, kunnes siirtyi vuonna 2020 Saksan Formula 4 -sarjaan. Hän oli ensimmäisellä kaudella sarjan neljäs voitettuaan yhden kilpailun. Samana vuonna hän ajoi kaksi kilpailua Italian Formula 4 -sarjassa. Vuonna 2021 Tramnitz ajoi sekä Saksan että Italian sarjassa, ollen molemmissa toinen. Italiassa hän voitti neljästi ja Saksassa viidesti. Vuonna 2022 hän siirtyi FREC-sarjaan, mutta oli sarjassa vasta 15. sijalla. Vuonna 2023 hän jatkoi sarjassa R-ace GP -tallissa.
Vuonna 2023 Tramnitz osallistui Formula E -sarjan tulokastesteihin ABT CUPRA Formula E Teamin kanssa.